Nyeste Skilderie af Kiøbenhavn, 1806-03-15
J Moniteuren findes nu følgende Tale, som Keiser Napoleon holdt ved det lovgivende Corps's Aabning: "Mine Herrer Deputerede for Departementerne og Medlemmer af mit Statsraad Siden Deres sidste Sæde forenede den største Deel af Europa sig med Engelland. Mine Armeer havde ikke ophørt at seire, da jeg bød dem ikke at fegte mere. Jeg har forsvaret de svage Staters Rettigheder, som bleve undertrykte af de mægtige. Mine Bundsforvandte have tiltaget i Magt og Anseelse; vore Fiender ere blevne ydmygede; Rusland maa ene takke Velgierningerne af den Capitulation, jeg har tilstaaet det, for Levningerne af dets Armees Tilbagevendelse; Huset Neapel har for stedse tabt sin Krone; hele Halvøen Jtalien udgjør en Deel af det store Rige. Som Overhoved har jeg garanteret de Souverainer og Constitutioner, der regjere de forskjellige Deele deraf. Det stod i min Magt, at omstyrte Østerriges Keisertrone, men jeg har tvertimod befæstet den. Det Wienske Cabinets Adfærd vil være saaledes, at Efterverdenen ikke vil bebreide mig for Mangel paa Forsigtighed. Jeg har sat fuldkommen Lid til de Forsikkringer, dets Souverain har givet mig. Jøvrigt beroer min Krones høie Bestemmelse ikke paa udenlandske Hoffers Sindelav og Hensigter. Mit Folk vil betrygge denne Trone mod Fiendskabs og Avinds Efterstræbelser; intet Offer vil være det for stort, naar det kommer an paa at befæste denne Fædrenelandets første Tarv. Skjøndt opfødt i Leire, og i stedse seierrige Leire, maa jeg dog tilstaae, at mine Soldater ved den sidste Begivenhed have overgaaet min Forventning; det glæder mig tillige at kunne tilstaae, at ogsaa mit Folk har opfyldt alle sine Pligter. Dybt inde i Mähren erfarede jeg uophørlig Virkningerne af dets Kjerlighed og Enthusiasmus. Aldrig gav det mig Beviser derpaa, som gjennemtrængte mit Hjerte med sødere Følelser, jeg er ikke bleven skuffet i mit Haab. Eders Kierlighed udgjør mere min Hæder end Omfanget og Rigdommen af eders Herredømme. Øvrighedspersonerne, Præsterne, Borgerne, alle have vist sig det skjønne Frankrige værdige, der i to Aarhundreder har været en Gjenstand for Foreninger og Misundelse. Min Minister for de indenlandske Anliggender vil underrette Dem om, hvad der er forefaldet i det indeværende Aar. Mit Statsraad vil forelægge dem Udkast af Love til de forskjellige Forvaltningsgrenes Forbedring. Min Financeminister og Skatminister ville meddele Dem de Regnskaber, de have aflagt for mig. Siden min Tilbagekomst har jeg uophørlig sysselsat mig med at give Forvaltningen en Kraft og Virksomhed, der kan udbrede Liv lige til de yderste Deele af dette store Rige. Mit Folk skal ikke bære nye Tyngder; nye Udviklinger i Financesystemet, hvis Grundvold er bleven lagt i forrige Aar, vil man forelægge Dem. Min Hensigt er at formindske de directe Afgivter, der blot svares af Jord eiendommene, og at erstatte en Deel af samme ved indirecte. - Stormen har berøvet os nogle Skibe, efter en Fægtning, som man uklogeligen har indladt sig i. Jeg kan ikke noksom rose den Sielsstorhed, og Hengivenhed, som Kongen af Spanien ved denne Leilighed har vist for vor fælles Sag. Jeg ønsker Freden med Engelland. Jeg skal paa min Side ikke forsømme noget Øieblik til at slutte den. Jeg skal stedse være beredt dertil, da jeg vil antage Stipulationerne af den Amienske Tractat *) som Grundvold. Mine Herrer Depu*) Hovedstipulationerne for Freden i Amiens (i Aaret 1801) vare: 1) at Storbritannien terede i Lovgivningscorpset, den Hengivenhed, Dehar vist for mig i Deres sidste Sæde, og den Maade, hvorpaa De har understøttet mig, lader mig ikke tvivle mere om Deres Bistand. Jntet skal blive dem foreslaaet, som ikke er nødvendigt til at sikkre mine Folkeslags Hæder og Tryghed. (De meest levende bifaldsbeviser og et vedholdende Raab: Keiseren leve, fulgte paa denne Tale). - Keiserinden var ogsaa tilstede; hun sad lige for Keiserens Trone i en prægtig decoreret Loge. Paa hendes høire Haand sad Prindsesserne Murat og Louis, paa hendes venstre Kronprindsen af Bayern. Ved den høitidelige Procession frem og tilbage vrimlede Gaderne af Mennesker.